A TANÁCS HATÁROZATA
(2005. április 18.)
a fúziós program tanácsadó bizottságának felállításáról szóló, 1980. december 16-i tanácsi határozat módosításáról
(2005/336/Euratom)
AZ EURÓPAI UNIÓ TANÁCSA,
tekintettel az Európai Atomenergia-közösséget létrehozó szerződésre és különösen annak 7. cikke (4) bekezdésére,
tekintettel az Európai Atomenergia-közösségnek (Euratom) az Európai Kutatási Térség létrehozását előmozdító, hatodik nukleáris kutatási és képzési keretprogramjáról (2002-2006) szóló, 2002. június 3-i 2002/668/Euratom tanácsi határozatra (1),
tekintettel a nukleáris kutatási és képzési egyedi (Euratom) program (2002-2006) elfogadásáról szóló, 2002. szeptember 30-i 2002/837/Euratom tanácsi határozatra (2) és különösen annak 6. cikke (2) bekezdésére, amely előírja, hogy az egyedi program végrehajtása céljából a Bizottságot tanácsadó bizottság segíti, és hogy a fúzióval kapcsolatos szempontjai miatt e bizottság összetétele és a rá vonatkozó részletes működési és eljárási szabályzat a fúziós program tanácsadó bizottságának felállításáról szóló, 1980. december 16-i 4151/81 ATO 103 tanácsi határozatban (3) (a továbbiakban: „az 1980. december 16-i tanácsi határozat”) foglaltak szerint kell, hogy megvalósuljon,
tekintettel a 2003-as csatlakozási okmányra és különösen annak 51. cikkére,
tekintettel a fúziós program tanácsadó bizottságának (a továbbiakban: „CCE-FU”) felállításáról szóló, 1980. december 16-i tanácsi határozatra és különösen annak 14. cikkére, amely meghatározza e bizottság szavazati rendszerét,
mivel:
(1)
A CCE-FU-nak súlyozott szavazati rendszer eszközével kell véleményt nyilvánítania akkor, amikor az 1980. december 16-i tanácsi határozat (5) bekezdésének g) pontja alapján meghatározza a kedvezményes támogatás kiutalásával kapcsolatos, prioritást élvező lépéseket.
(2)
2004. október 21-én a CCE-FU egyhangúlag javasolta az 1980. december 16-i tanácsi határozat 14. cikkében említett, a bizottság által alkalmazott súlyozott szavazati rendszer naprakésszé tételét az új tagállamok csatlakozását követően a szavazati joguk gyakorlása érdekében.
(3)
A fentiek alapján szükséges az 1980. december 16-i tanácsi határozat módosítása,
A KÖVETKEZŐKÉPPEN HATÁROZOTT:
Egyetlen cikk
Az 1980. december 16-i tanácsi határozat (14) bekezdésében a két utolsó mondat helyébe a következő szöveg lép:
„Az (5) bekezdés g) pontjához kapcsolódó véleményeket a következő súlyozott szavazati rendszerrel kell elfogadni:
Belgium
2
Cseh Köztársaság
2
Dánia
2
Németország
5
Észtország
1
Görögország
2
Spanyolország
3
Franciaország
5
Írország
2
Olaszország
5
Ciprus
1
Lettország
1
Litvánia
2
Luxemburg
1
Magyarország
2
Málta
1
Hollandia
2
Ausztria
2
Lengyelország
3
Portugália
2
Szlovénia
1
Szlovákia
2
Finnország
2
Svédország
2
Egyesült Királyság
5
Svájc
2
Összesen
60
Vélemény elfogadásához az előírt többség 31 egyetértő szavazatot jelent legalább tizennégy küldöttség részéről.”
Kelt Brüsszelben, 2005. április 18-án.